春雪有感呈王正叔束徽之
作者：王令
朝代：宋

paragraphs: 彼雪晚何滛，乘時横此臨。
必将滋及物，自合大爲霖。
也道春来好，何餘臈後陰。
冬冥誠不道，蒼帝亦何心。
俗口誇同粉，愚觀謂似琳。
獨于平處薄，不似險中深。
逆吹争爲力，凌寒苦助侵。
落疑天未悟，壓恐地難任。
蟄户開重墐，冰魚上復沉。
欲開花謾妬，垂死草奚禁。
短韻徒堪嘆，憑君附入琴。